**“อธิบดีกอบชัย” มอบนโยบายบุคลากร กสอ. เน้นปรับกลยุทธ์ช่วยเอสเอ็มอีอย่างตรงจุด**

กรุงเทพฯ 15 มกราคม 2562 - นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ให้เกียรติมอบโอวาทแก่เจ้าหน้าที่กรมส่งเสริมอุตสาหกรรมทั้งส่วนกลางและส่วนภูมิภาค จำนวนกว่า 40 ราย ในการอบรมหลักสูตรการเตรียมความพร้อมสู่การเป็นนักยุทธศาสตร์ 4.0 ภายใต้โครงการสร้างและพัฒนาเครือข่าย SMART DIP AGENT (S-DA) ซึ่งจัดขึ้นระหว่างวันที่ 14-17 มกราคม 2562 ณ โรงแรม วินซ์ ประตูน้ำ กรุงเทพฯ

อธิบดีกอบชัยฯ กล่าวว่า สำหรับการอบรมในหลักสูตรนี้ มุ่งหวังเพื่อให้เจ้าหน้าที่ของกรมฯ ทุกท่าน ได้มีโอกาสเชื่อมโยงการทำงานและเกิดเครือข่ายร่วมกันทั้งในส่วนกลางและส่วนภูมิภาค รวมทั้งเตรียมความพร้อมในการวางแผนจัดทำโครงการต่าง ๆ เพื่อให้สามารถตอบสนองต่อความต้องการของผู้ประกอบการอย่างแท้จริงและสามารถบริหารจัดการโครงการได้อย่างมีประสิทธิภาพและเกิดประสิทธิผลสูงสุดก่อให้เกิดความคุ้มค่าสอดคล้องกับยุทธศาสตร์และนโยบายของกรมฯ ต่อไป ### PR.DIP (กลุ่มประชาสัมพันธ์ สำนักงานเลขานุการกรม กรมส่งเสริมอุตสาหกรรม) รายงาน /ภาพข่าว